EkBass/fiwiki-20250220-pages-articles huggingface dataset:
Marc Cucurella

Marc Cucurella (s. 22. heinäkuuta 1998 Alella, Espanja) on espanjalainen jalkapalloilija, joka edustaa Englannin Valioliigassa pelaavaa Chelseaa. Hän on pelipaikaltaan vasen laitapuolustaja. Hän on Euroopan-mestari vuodelta 2024. Cucurella pelasi Espanyolin ja Barcelonan juniorijoukkueissa. Ainoan ottelunsa Barcelonan edustusmiehostössä hän pelasi Copa del Reyn ottelussa Real Murciaa vastaan lokakuussa 2017, Hän pelasi lainalla SD Eibarissa 31 Primera Divisiónin ottelua kaudella 2018−2019. Hän siirtyi Eibariin kahden miljoonan punnan siirtosummalla heinäkuussa 2019, mutta Barcelona osti hänet takaisin neljällä miljoonalla eurolla vain kaksi viikkoa myöhemmin. Kaudella 2019–2020 hän pelasi Getafessa lainalla 37 Espanjan pääsarjaottelua. Hän siirtyi Getafeen 11,8 miljoonalla eurolla kesällä 2020, ja pelasi tämän jälkeen seurassa runsaan kauden aikana 38 Primera Divisiónin ottelua, joissa viimeisteli kolme maalia. Cucurella siirtyi Englannin Valioliigan Brighton & Hove Albioniin 18 miljoonalla eurolla elokuussa 2021. Hän pelasi kauden aikana 35 liigaottelua ja teki yhden maalin. Kesällä 2022 hän siirtyi samassa sarjassa pelaavaan Chelseaan 65,3 miljoonan euron siirtosummalla. Kaudella 2022–2023 hän pelasi 24 ottelua Valioliigassa ja kahdeksan peliä Mestarien liigassa. Seuraavalla kaudella hän pelasi 21 valioliigaottelua. FA Cupissa hän teki maalin puolivälieräottelussa Leicester Cityä vastaan. Cucurella on pelannut useissa Espanjan nuorisomaajoukkueissa ja saavutti olympiahopeaa vuodelle 2021 siirretyissä Tokion olympialaisissa. Espanjan A-maajoukkueessa hän pelasi ensimmäisen kerran kesäkuussa 2021 ystävyysottelussa Liettuaa vastaan. Hän palasi maajoukkueeseen vuonna 2024 ja on pelannut EM-kilpailujen 2024 loppuun mennessä kymmenen A-maaottelua. EM-kilpailuissa 2024 hän voitti mestaruuden ja oli avauskokoonpanossa kuudessa ottelussa eli kaikissa muissa paitsi jatkoonpääsyn kannalta merkityksettömässä viimeisessä alkulohko- ottelussa. Puolivälieräottelussa EM-kilpailujen isäntämaata Saksaa vastaan Jamal Musialan laukoma pallo osui rangaistusalueella selvästi Cucurellan käteen, mistä erotuomari ei käden luonnollisen asennon vuoksi tuominnut rangaistuspotkua. Seuraavissa ottelussa yleisö osoitti viheltämällä ja buuaamalla jatkuvasti mieltään Cucurellan pitäessä palloa hallussaan. Cucurella syötti Mikel Oyarzabalin tekemän 2–1-voittomaalin loppuottelussa Englantia vastaan. == Lähteet == == Aiheesta muualla == *Marc Cucurella WhoScored-sivustolla Luokka:Espanjalaiset jalkapalloilijat Luokka:Espanjalaiset olympiamitalistit Luokka:Vuonna 1998 syntyneet Luokka:Elävät henkilöt
Kasmir Uusitupa

Kasmir Uusitupa (s. 1995) on suomalainen viulisti. Hän aloitti kuusivuotiaana opiskelun Itä-Helsingin musiikkiopistossa. Sibelius-Akatemiassa hän sai opetusta professori Kaija Saariketulta vuosina 2008–2017. Syksyllä 2016 hän lähti Pariisin konservatorioon, jossa hän sai vaihto-opiskelijana opetusta Olivier Charlierilta. Antti Tikkanen on myös toiminut opettajana. Hän on osallistunut Hagai Shahamin, Serguei Azizianin, Aaron Rosandin ja Pavel Vernikovin vetämille mestarikursseille.Kuhmo Festival: Kasmir Uusitupa Uusitupa on ollut solistina useissa orkestereissa ja soittanut Borea-kvartetin jäsenenä. Hän on osallistunut useisiin viulukilpailuihin, kuten Sibelius- viulukilpailuun ja Kuopion viulukilpailuun. Jälkimmäisessä hän eteni finalistiksi keväällä 2015. Hän pääsi tällöin Sibelius-Akatemian sinfoniaorkesterin solistiksi. Hänen istrunmenttinsa on OP Ryhmän Taidesäätiön vuoden 1702 Antonio Stradivari -viulu "Iiriläinen". Uusitupa on myös tulkinnut kansanmusiikkia eri festivaaleilla ja osallistunut Kuhmon Kamarimusiikkiin. Vuosina 2017-2021 Uusitupa toimi Kamarikesä-festivaalin taiteellisena johtajana yhdessä Tami Pohjolan, Riina Piirilän, Senja Rummukaisen ja Johannes Piirron kanssa. == Lähteet == Luokka:Suomalaiset viulistit Luokka:Vuonna 1995 syntyneet Luokka:Elävät henkilöt
Orschwiller

Orschwiller on kunta Koillis-Ranskassa Bas-Rhinin departementissa Grand Estin alueella. Se sijaitsee noin 55 kilometriä Strasbourgin kaupungista lounaaseen. Kunnan nähtävyyksiä on keskiaikainen linna Château du Haut-Kœnigsbourg. Linna hylättiin kolmikymmenvuotisen sodan jälkeen vuonna 1683. Linna lahjoitettiin Saksan keisari Vilhelm II:lle vuonna 1899. Keisari palkkasi keskiaikaisiin linnoituksiin erikoistuneen arkkitehdin Bodo Ebhardtin tekemään entisöinnin, joka valmistui vuonna 1908. Linna ennallistettiin sellaiseksi kun sen on arveltu olevan noin vuonna 1500. Nykyään linnassa käy vuosittain noin puoli miljoonaa vierailijaa.Tour de France 2019 ==Lähteet== ==Aiheesta muualla== Luokka:Bas-Rhinin kunnat
Pirita (nimi)

Pirita on naisen etunimi. Suomessa nimi Pirita on vuoden 2019 loppuun mennessä annettu noin 1 620 naiselle, joista yli puolet on 1980- ja 1990-luvuilla syntyneitä. Piritan nimipäivä on 7. lokakuuta, Pyhän Birgitan muistopäivänä. Pirita on myös erään Tallinnan kaupunginosan nimi. == Tunnettuja Pirita- nimisiä == * Pirita Lemmetyinen, moukarinheittäjä * Pirita Niemenmaa, vuoden 2019 tangokuningatar * Pirita Näkkäläjärvi, saamelainen toimittaja == Kuvitteellisia Piritoja == * Pirita Salonius, tv-sarjassa Salatut elämät == Lähteet == Luokka:Etunimet
Erica (nimi)

Erica on naisen etunimi. Suomessa nimi Erica on 1900-luvun alusta vuoden 2019 loppuun mennessä annettu 2 140 naiselle. == Tunnettuja Ericoita == * Erica Alfridi (s. 1968), italialainen kilpakävelijä * Erica Campbell (s. 1981), yhdysvaltalainen alastonmalli * Erica Carlson (s. 1981), ruotsalainen näyttelijä * Erica-Irene Daes, Érika-Eiríni Ntaï (1925–2017), kreikkalainen diplomaatti ja poliitikko * Erica Durance (s. 1978), kanadalainen näyttelijä * Erica Ericsson (s. 1990), ruotsalainen jääkiekkoilija * Erica Goodman (s. 1948), kanadalainen harpisti * Erica Hjerpe (s. 1993), suomalainen seiväshyppääjä * Erica Jarder (s. 1986), ruotsalainen pituushyppääjä * Erica Johansson (s. 1974), ruotsalainen pituushyppääjä * Erica Jong (s. 1942), yhdysvaltalainen kirjailija * Erica Moore (s. 1988), yhdysvaltalainen keskimatkojen juoksija * Erica Pedretti (1930–2022), sveitsiläinen kirjailija ja kuvataiteilija * Erica Terpstra (s. 1943), alankomaalainen uimari * Erica Wiebe (s. 1989), kanadalainen painija ja olympiavoittaja * Erica Åberg (s. 1976), suomalainen taloussosiologian tutkija == Kuvitteellisia Ericoita == * Erica Hahn, kuvitteellinen kirurgi televisiosarjassa Greyn anatomia == Lähteet == == Aiheesta muualla == Luokka:Etunimet
Heather

Heather on naisen etunimi. Suomessa nimi Heather on kesäkuun 2019 loppuun mennessä annettu alle 108 naiselle. == Tunnettuja Heathereja == * Heather Armitage (s. 1933), brittiläinen pikajuoksija * Heather Fell (s. 1983), brittiläinen nykyaikainen viisiottelija * Heather Graham (s. 1970), yhdysvaltalainen näyttelijä * Heather Harper (1930–2019), irlantilainen oopperalaulaja * Heather Hogan (s. 1985), yhdysvaltalainen näyttelijä * Heather Kozar (s. 1976), yhdysvaltalainen valokuvamalli * Heather Langenkamp (s. 1964), yhdysvaltalainen näyttelijä * Heather Locklear (s. 1961), yhdysvaltalainen näyttelijä * Heather Marks (s. 1988), kanadalainen malli * Heather McCartney (s. 1962), yhdysvaltalaissyntyinen taiteilija * Heather Morris (s. 1987), yhdysvaltalainen näyttelijä, tanssija ja laulaja * Heather Nauert (s. 1970), yhdysvaltalainen toimittaja, virkamies ja tiedottaja * Heather North (1945–2017), yhdysvaltalainen näyttelijä * Heather O’Rourke (1975–1988), yhdysvaltalainen lapsinäyttelijä * Heather Peace (s. 1975), brittiläinen muusikko ja näyttelijä * Heather Richardson-Bergsma (s. 1989), yhdysvaltalainen pikaluistelija * Heather Tom (s. 1975), yhdysvaltalainen näyttelijä * Heather Watson (s. 1992), englantilainen tennispelaaja * Heather Whitestone (s. 1973), yhdysvaltalainen balettitanssija ja kirjailija, Miss America 1995 == Lähteet == == Aiheesta muualla == Luokka:Etunimet
Kiiltosilitys

Kiiltosilitys on kovaksi tärkätyn vaatteen osittainen silittäminen kiiltäväksi hankaamalla sitä kovalla alustalla. Tavallisesti kiiltosilitetään paidan etumus eli rintakappale, kalvosimet eli hihan rannekappaleet ja kaulus. Menetelmää käytettiin aiemmin varsinkin miesten juhlapaidoissa, sittemmin muotiin tuli himmeä tärkkäys. Vielä 1920-luvulla esimerkiksi Tampereen talouskoulussa kiiltosilitys oli yhtenä oppiaineena. Kiiltosilityksessä käytettiin sileäpohjaisia kiiltosilitysrautoja, jotka kuumennettiin erittäin korkeaan lämpötilaan, ja niitä käytettiin kiillottamaan erityisesti tärkättyjä liinavaatteita. Silitysraudan liikuttamiseen käytettiin toista kättä samalla, kun toisella kädellä levitettiin vaatteelle tärkkiä. Pystymallisia silitysrautoja käytettiin erityisesti silloin, kun haluttiin saavuttaa laadukas ja huoliteltu viimeistely vaatteille. Tällaiset silitysraudat kiinnitettiin joko jalustalle tai pitkien kahvojen kärkeen, mikä helpotti niiden käyttöä. Kiiltosilitystä varten oli tärkeää, että rauta oli hiottu sileäksi ja sen takaosan reunat oli pyöristetyt, jotta vaatekappaleet eivät vahingoittuisi. Raudan kuumuutta testattiin usein sylkäisemällä siihen tai hipaisemalla sitä sormella, varmistaen, että se oli riittävän kuuma silityksen suorittamiseen. ==Lähteet== Luokka:Kotitalous
Adrian Ibañez-Resjan

Adrián Ibáñez-Resjan (s. 1997 Turku) on suomalainen viulisti. Hän syntyi taustaltaan venäläis-espanjalaiseen, musikaaliseen perheeseen. Hän sai kolmevuotiaasta saakka viulunsoiton alkeisopetusta isoisältään Araik Resjanilta. Sittemmin hän on opiskellut Sibelius-Akatemiassa Réka Szilvayn johdolla sekä Christoph Poppenin johdolla Münchenin Musiikkikorkeakoulussa. Nykyisin hän jatkaa Sibelius-Akatemiassa Päivyt Mellerin luokalla. Ibáñez- Resjan on osallistunut mestarikursseille, joilla hän on saanut ohjausta Ana Chumachenkolta, Elina Vähälältä, Zahar Bronilta, Aleksandr Vinnitskiltä ja Kaija Saariketulta.Kuhmo Festival: Adrian Ibañez-Resjan Ibáñez-Resjan aloitti esiintymisen neljän vuoden iässä. Hän sai erikoispalkinnon lupaavana viulistina Moskovan Oistrah-kilpailussa vuonna 2006 ja Bukarestin kansainvälisen viulukilpailun toisen palkinnon vuonna 2007. Jyväskylän viulukilpailussa hän on saavuttanut voitot A-sarjassa vuonna 2009 ja B-sarjassa 2012. Grand Prize Virtuoso -kilpailun ensipalkinnon hän voitti vuonna 2015. Ibáñez-Resjan on esiintynyt Turun ja Mäntän musiikkijuhlilla, ja myös nuorena taiteilijana Kuhmon Kamarimusiikki -tapahtumassa, Gstaad Menuhin Festivalilla ja Isny Opera -festivaalilla. Tammikuussa 2020 Ibáñez-Resjan voitti Kuopion viulukilpailun. == Lähteet == == Aiheesta muualla == Kotisivut: https://adrianibanez-resjan.com/fi/ Luokka:Suomalaiset viulistit Luokka:Vuonna 1997 syntyneet Luokka:Elävät henkilöt
Micah

Micah on miehen etunimi. Suomessa nimi Micah on kesäkuun 2019 loppuun mennessä annettu 48 miehelle. == Tunnettuja Micaheja == * Micah Hyde, englantilainen jalkapalloilija * Micah Jenkins (1835–1864), etelävaltioiden kenraali * Micah Kogo, kenialainen kestävyysjuoksija * Micah Richards, englantilainen jalkapalloilija * Micah Zandee-Hart, kanadalainen jääkiekkoilija. == Kuvitteellisia Micaheja == * Micah Sanders, kuvitteellinen henkilö televisiosarjassa Heroes * Micah Bell, kuvitteellinen hahmo videopelissä Red Dead Redemption 2. == Lähteet == Luokka:Etunimet
Womma Seppälä

Womma Seppälä on suomalainen radio- ja televisiojuontaja. Hän on Sari Seppälän poika sekä laulaja Been (Bertta Seppälä) veli. Tällä hetkellä Seppälä juontaa YleX:n iltaa maanantaista torstaihin kello 17-20. Tätä ennen Seppälä on juontanut YleX Viikonloppu-nimistä radio-ohjelmaa YleX:llä. Hän on ollut aiemmin myös juontamassa Galaxi-lastenohjelmaa Yle TV2-kanavalla. == Lähteet == Luokka:Suomalaiset radiotoimittajat Luokka:Syntymävuosi puuttuu Luokka:Elävät henkilöt Luokka:Suomalaiset televisiojuontajat
Grieghallen

thumb|upright=1.2|Grieghallen Bergenissä Grieghallen on vuonna 1978 valmistunut konserttitalo Bergenissä, Norjassa. Talo on nimetty säveltäjä Edvard Griegin mukaan ja sijaitsee Edvard Griegin aukiolla. Talossa on 1500-paikkainen konserttisali, joka on Bergenin filharmonisen orkesterin kotisali. Rakennuksen on suunnitellut tanskalainen arkkitehti Knud Munk. Eurovision laulukilpailu 1986 järjestettiin Grieghallenissa. ==Lähteet== *Grieghallen Bergen byleksikon *Edvard Griegs plass Bergen byleksikon ===Viitteet=== Luokka:Bergenin rakennukset ja rakennelmat Luokka:Konserttitalot
Bergheim (Haut-Rhin)

Bergheim on kunta Koillis-Ranskassa Haut-Rhinin departementissa Grand Estin alueella. Se sijaitsee noin 17 kilometriä Colmarin kaupungista pohjoiseen. Bergheimin keskiaikaiset 1300-luvulla tehdyt kaupungin suojavallit ovat hyvin säilyneet. Kaupungin porteista vain yksi, Porte Haute, on jäljellä. Kaupungin kapeita katuja reunustaa lukuisat vanhat hyvin säilyneet talot. Bergheimin keskustassa on 1300-luvulla rakennettu goottilainen kirkko Notre-Dame- de-l'Assomption. Bergheimin synagoga on myös peräisin 1300-luvulta. Tiedosto:Bergheim-aerien.jpg|Ilmakuva kaupungista Tiedosto:Bergheim_Remparts_02.JPG|Kaupungin suojavalleja Tiedosto:Bergheim_GrandRue_40-38-36.JPG|Kaupungin vanhoja taloja Tiedosto:Bergheim_NotreDame36.JPG|Notre-Dame-de-l'Assomption Tiedosto:Synagogue_de_Bergheim.JPG|Bergheimin synagoga ==Lähteet== ==Aiheesta muualla== Luokka:Haut-Rhinin kunnat
Ribeauvillé

Ribeauvillé on kunta Koillis-Ranskassa Haut-Rhinin departementissa Grand Estin alueella. Se sijaitsee noin 17 kilometriä Colmarin kaupungista pohjoiseen. Kaupunkia ja sitä ympäröiviä kukkuloita hallitsee kolmen keskiaikaisen linnan rauniot. Nämä linnat ovat Château du Girsberg, Château du Haut-Ribeaupierre ja Château de Saint-Ulrich. Kaikkiin linnoihin pääsee patikoimalla kaupungista. Osa kaupungin keskiaikaisista muureista ja puolustustorneista on myös säilynyt. Yksi säilyneistä torneista on teurastajien torni, Porte des Bouchers. Se on nimetty teurastajien killan mukaan, joilla oli vastuulla kaupungin puolustaminen tämän tornin suunnalta. Kaupungin pääkadun Grand'ruen varrella on lukuisia vanhoja koristeltuja taloja ja suihkulähteitä.Tour de France 2019 Kaupungissa järjestetään Alsacen vanhin juhla Pfifferdaj eli Minstrelien juhla. Se on järjestetty syyskuun ensimmäisenä sunnuntaina vuodesta 1481 lähtien. Tiedosto:Girsberg_028.JPG|Château du Girsberg Tiedosto:Donjon_du_Haut-Ribeaupierre_012.JPG|Château du Haut-Ribeaupierre Tiedosto:Chateau_Saint-Ulrich_1.jpg|Château de Saint-Ulrich Tiedosto:Ribeauvillé_TourEnceinte_05.JPG|Porte des Bouchers ==Lähteet== ==Aiheesta muualla== Luokka:Haut-Rhinin kunnat
Wolfgang Abendroth (urkuri)

Wolfgang Abendroth (s. 1978 Osnabrück) on saksalainen urkuri. Hän opiskeli pianon- ja urkujensoittoa, improvisointia, orkesterinjohtoa ja laulamista Kölnin musiikkikorkeakoulussa. Hän on päässyt palkintosijoille monissa kansainvälisissä kilpailuissa. Esiintymässä hän on käynyt lukuisissa Euroopan ja Amerikan mantereen maissa.Kuhmo Festival: Wolfgang Abendroth Abendroth pääsi vuonna 2002 Düsseldorfin Johanneksen kirkon urkurin ja kanttorin virkaan. Hän on johtanut kyseisen kirkon kuoroa ja Düsseldorfin kamarikuoroa sekä opettanut Kölnin musiikkikorkeakoulussa ja Herfordin kirkkomusiikkikorkeakoulussa. Hänelle on myönnetty Düsseldorfin kaupungin virallinen tunnustus työstä kaupungin musiikkielämän edistämisen parissa. Abendroth on päässyt esiintymään Kuhmon Kamarimusiikki -tapahtumaan. == Lähteet == Luokka:Saksalaiset urkurit Luokka:Vuonna 1978 syntyneet Luokka:Elävät henkilöt
Mutru

Mutru on sukunimi, joka on muun muassa seuraavilla suomalaisilla henkilöillä: *Erkki Mutru (1910–1990), opettaja ja kirjailija *Leevi Mutru (s. 1995), yhdistetyn hiihtäjä *Pertti Mutru (1930–1964), kori- ja käsipalloilija
Kaysersberg Vignoble

Kaysersberg Vignoble on kunta Koillis-Ranskassa Haut-Rhinin departementissa Grand Estin alueella. Se sijaitsee noin 12 kilometriä Colmarin kaupungista luoteeseen. Kunta syntyi 1. tammikuuta 2016 kun kolme kuntaa Kaysersberg, Kientzheim ja Sigolsheim yhdistyivät. pienoiskuva|vasen|Schlossbergin linna Kunnan kuuluisin nähtävyys on Schlossbergin linna. Sen rakennutti Pyhän saksalais-roomalaisen keisarikunnan keisari Fredrik II. Tästä linnasta tulee nimi Kaysersberg, joka tarkoittaa suomeksi "keisarin vuorta".Tour de France 2019 ==Tunnettuja kuntalaisia== * Albert Schweitzer (1875-1965), teologi, muusikko, filosofi ja lääkäri, Nobelin rauhanpalkinnon voittaja vuonna 1952 * Roger Hassenforder (s. 1930), kilpapyöräilijä ==Lähteet== ==Aiheesta muualla== Luokka:Haut-Rhinin kunnat
Ailen Prittšin

Ailen Prittšin (; s. 1987 Leningrad) on venäläinen viulisti.Mariinsky Theatre: Aylen Pritchin Hän opiskeli Pietarissa Elena Zaitsevan ja Moskovan Tšaikovski- konservatoriossa Eduard Gratšin johdolla. Hän voitti Long–Thibaud-kilpailun vuonna 2014 ja on tullut palkituksi myös muissa viulukilpailuissa. Hän on tehnyt yhteistyötä muiden muassa Svetlanov-sinfoniaorkesterin, Transilvanian filharmonikkojen ja Cannesin sinfoniaorkesterin kanssa. Kaudella 2018–19 hän osallistui Venäjän-kiertueeseen Teodor Currentzisin ja MusicAeterna-orkesterin kanssa. Prittšin on julkaissut levytyksiä Melodija-levy-yhtiön kautta ja pitänyt kansainvälisiä mestarikursseja. Vuonna 2019 hän pääsi esiintymään Kuhmon Kamarimusiikki -tapahtumaan.Kuhmo Festival: Aylen Pritchin == Lähteet == Luokka:Venäläiset viulistit Luokka:Vuonna 1987 syntyneet Luokka:Elävät henkilöt
Önder Baloglu

Önder Baloglu (s. 1988) on saksalaistunut turkkilaissyntyinen viulisti. Hän opiskeli Folkwang-taideyliopistossa, Essenissä. Hän pääsi opiskellessaan Duisburgin filharmonikkojen sekä Düsseldorfin oopperan ja Duisburgin teatterin konserttimestariksi. Hän on soittanut myös omassa Les Essences -orkesterissaan ja useissa muissa orkestereissa. Hän on toiminut lisäksi kamarimusiikin parissa ja perustanut vuonna 2015 oman kamarimusiikkifestivaalinsa Essenin Katakomben-teatterissa. Opetustyötä Baloglu on tehnyt Folkwang- taideyliopistossa. Hänen instrumenttinsa on vuoden 1779 Antonio Gragnani -viulu.Kuhmo Festival: Önder Baloglu Baloglu on päässyt esiintymään Kuhmon Kamarimusiikki -tapahtumaan. == Lähteet == == Aiheesta muualla == * Viralliset sivut Luokka:Saksalaiset viulistit Luokka:Vuonna 1988 syntyneet Luokka:Elävät henkilöt
HK Rostov

HK Rostov on venäläinen jääkiekkojoukkue Rostov-na-Donun kaupungista. Joukkue on perustettu vuonna 2013 ja se pelasi Venäjän kolmanneksi korkeimmalla sarjatalossa VHL-B:ssä vuodet 2013-2019. Kaudeksi 2019–2020 joukkue siirtyi pelaamaan Venäjän toiseksi korkeimmalle sarjatasolle VHL-liigaan. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 31 Nikita Tulinov L 2026 Moskova, Venäjä Ilja Gorbunov L 2025 Tšeljabinsk, Venäjä Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 5 Sergei Makarov L 2025 Penza, Venäjä 18 Aleksandr Kokarev L 2025 Miskovo, Venäjä 67 Jevgeni Tsalpanov R 2025 Pietari, Venäjä Jegor Balanov L 2025 Voronež, Venäjä Nikita Baklašjov L 2025 Moskova, Venäjä Nikita Dimitrov L 2025 Novotšerkassk, Venäjä Roman Gapotškin L 2025 Bobrov, Venäjä Ilja M. Vasiljev L 2025 Mytištši, Venäjä Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Paikka Sopimus Syntymäpaikka 11 Ivan Smoljov L H 2024 19 Daniil Averšin L H 2025 Moskova, Venäjä 21 Jaroslav Sergijevski L H 2025 Moskova, Venäjä 28 Danila Klimov L H 2025 Moskova, Venäjä 64 Semjon Sorokin L KH 2025 Saratov, Venäjä 78 Dmitri Utkin L KH 2025 Solnetšnogorsk, Venäjä 98 Artjom Levinski L LH 2025 Pietari, Venäjä Daniil Kalmikov L H 2025 Moskova, Venäjä Jevgeni Kamenski L KH 2026 Moskova, Venäjä Pavel Makarenko L KH / VLH 2024 Moskova, Venäjä Zakhar Mits L H 2026 Moskova, Venäjä Oleg Sedantsov R VLH / KH 2025 Penza, Venäjä Danila Sokolov H 2025 Tver, Venäjä Aleksei Tšiplakov L KH 2025 Pietari, Venäjä Stepan Urulin L H 2025 === Joukkueenjohto === * Päävalmentaja: Grigorijs Panteļejevs * Apuvalmentaja: Sergei Suharev * Maalivahtivalmentaja: Boris Tortunov * Fysiikkavalmentaja: Roman Razbeiko * Puheenjohtaja: Robertas Kučinskas * Varapuheenjohtaja: Jakov Tyšlangov * Toimitusjohtaja: Toomas Kull * Jääkiekkotoiminnanjohtaja: Valeri Nasedkin Lähde: EliteProspectshttps://www.eliteprospects.com/team/16125/hk-rostov Viitattu 31.10.2021. == Lähteet == ==Aiheesta muualla== *Seuran kotisivut Luokka:Venäläiset VHL-seurat Luokka:Rostov-na-Donu Luokka:Vuonna 2013 perustetut urheiluseurat
Libra (kryptovaluutta)

Libra on Facebookin suunnittelema kryptovaluutta, joka tulisi käyttöön vuoden 2020 alkupuoliskolla. Suunnitelma on saanut runsaasti arvostelua eri maiden päättäjiltä. Suunniteltuun libraan on esitetty liittyvän rahanpesun riskiä sekä yksityisyyden suojan, talouden vakauden ja kuluttajansuojan uhkia. Ranskan valtiovarainministeri Bruno LeMaire on sanonut, että Ranska estää sen tulon Eurooppaan. Libran perustana on lohkoketjuteknologia. Mukana on kaksikymmentä yritystä, muun muassa Mastercard, Visa, Paypal, Uber, Spotify ja Ebay. == Lähteet == Luokka:Kryptovaluutat Luokka:Facebook
Igors Rausis

Isa Kasimi, ent. Igors Rausis, alkuperäinen nimi: Igor KondylevPeter Doggers, From Igors Rausis To Isa Kasimi: Interview With A Chess Cheater Chess.com 24.10.2020, viitattu 4.4.2024 (7. huhtikuuta 1961 Komunarsk, Ukraina – 28. maaliskuuta 2024) oli latvialainen shakin suurmestari. Ukrainassa syntynyt Rausis, silloin vielä sukunimeltään Kondylev, muutti vuonna 1984 Latviaan. Hän omaksui vaimonsa mukaan nimen Rausis ja myöhemmin tšekkiläisen nimen Isa Kasimi solmittuaan uuden avioliiton. Rausis sai suurmestarin arvon vuonna 1992. Hän päätti uransa jäätyään heinäkuussa 2019 kiinni puhelimen käytöstä pelin aikana. Hän oli tuolloin noussut maailmanlistalla sijalle 53. Hänen nopea urakehityksensä muutamana vuotena ennen kiinni jäämistä oli herättänyt epäilyjä aiemminkin, mutta näyttöä ei ollut saatu. Hän pelasi vielä yhden epävirallisen pelin uudella nimellään lokakuussa 2020 Latviassa Valkassa. Rausis on pääosassa Juhani Seppovaaran romaanissa Shakkimestari (Docendo, 2024). == Lähteet == Luokka:Shakin suurmestarit Luokka:Latvialaiset shakinpelaajat Luokka:Vuonna 1961 syntyneet Luokka:Vuonna 2024 kuolleet
Tyson Foods

Tyson Foods, Inc. on yhdysvaltalainen elintarvikeyhtiö, jonka pääkonttori sijaitsee Springalessa Arkansasissa. Yritys perustettiin vuonna 1935. == Aiheesta muualla == *Yrityksen verkkosivusto Luokka:Yhdysvaltalaiset elintarvikeyhtiöt Luokka:Yhdysvaltalaiset pörssiyhtiöt
Eero Honkinen

Eero Vilhelm Honkinen (8. maaliskuuta 1922 Laitila – 30. toukokuuta 1995JR56, JR60 ja osasto Törnin yhteinen vuosikokous Laitilassa 10.8.1996, s. 7. (Viitattu 17.7.2019)) oli suomalainen juristi ja maakuntaneuvos, joka toimi pitkään Laitilan kunnanjohtajana. ==Henkilöhistoria== Eero Honkisen vanhemmat olivat maanviljelijä Oskar Vilhelm Honkinen ja Milda Irene Lehtonen ja puoliso vuodesta 1956 Pirkko Anna-Liisa Yli-Karro. Honkinen tuli ylioppilaaksi 1945 ja suoritti ylemmän oikeustutkinnon 1951. Laitilan kunnanjohtajaksi hän tuli valmistumistaan seuraavana päivänä. Honkisella oli lukuisia luottamustoimia, presidentin valitsijamies hän oli vuonna 1962. Honkinen sai maakuntaneuvoksen arvonimen vuonna 1980.Kuka kukin on (Aikalaiskirja) 1978, s. 242 (Viitattu 16.7.2019)Eero Honkinen 60 vuotta tänään. Ihmisten halu muuttaa maalle hyödynnettävä. Helsingin Sanomat, 8.3.1982, s. 16.Arvonimet. Helsingin Sanomat, 17.12.1980, s. 16. ==Julkaisuja== * Kuvakertomus Laitilasta, 1973 * Kummikuntaliikkeestä ystäväkuntatoiminnaksi: Laitilan – Bollebygdin / Härrydan ystäväkuntatoiminnan alkuvaiheita, 1990 == Lähteet == Luokka:Suomalaiset juristit Luokka:Laitilan kunnan- ja kaupunginjohtajat Luokka:Vuonna 1922 syntyneet Luokka:Vuonna 1995 kuolleet
Himalajan Vapaakirkko

Himalajan Vapaakirkko (Himalayan Free Church of India (HFCI)) on vapaakirkko, joka toimii Intiassa Länsi-Bengalin ja Sikkimin alueilla. Se on perustettu vuonna 1962 ja sillä on noin 130 seurakuntaa ja noin 12 000 jäsentä. Se on syntynyt Suomen Vapaakirkon tekemän lähetystyön tuloksena. == Historia == Ensimmäiset Suomen Vapaakirkon lähetit saapuivat alueelle 1800-luvun lopussa. Sigrid Gahmberg alkoi harjoittaa alueella terveydenhoitoa sekä perusti Bhutanin rajalla olleeseen kylään Baksaduariin ensimmäisen koulun. Tiibetin lähellä sijainneisiin köyhiin ja eristyneisiin vuoristokyliin tuotiin peruna ja perustettiin omenatarhoja, kutomakoulu sekä kutomatehdas. Vuosien varrella alueella toimi kymmeniä suomalaisia lähettejä, joista osa myös kuoli lähetyskentällä. Näistä läheteistä seitsemän haudattiin Himalajan multiin, kun taas yksi katosi tuhotulvassa vuonna 1950. Vuonna 1962 perustettiin itsenäinen Himalajan Vapaakirkko. Vuoden 2004 jälkeen kirkon jäsenmäärä on kaksinkertaistunut. == Organisaatio ja toiminta == Kirkko toimii Intian Länsi- Bengalin ja Sikkimin alueilla. Siellä seurakuntia ja seurakuntapiirejä on yhteensä noin 130 ja niissä on noin 12 000 jäsentä. Seurakunnissa työskentelee pastoreita, evankelistoja ja naistyöntekijöitä yhteensä 100. Kirkko perustaa myös uusia seurakuntia pyrkien tavoittamaan kristinuskon sanomalla uusia ihmisiä, myös erilaisia vähemmistökansanryhmiä. Suomen Vapaakirkko avustaa Himalajan Vapaakirkkoa työntekijöiden palkanmaksussa ja koulutuksessa. == Lähteet == == Katso myös == *Suomen Vapaakirkon lähetystyö Luokka:Vapaakirkot Luokka:Kristinusko Intiassa Luokka:Himalaja
Pentti Huhanantti

Pentti Juhani Huhanantti (11. lokakuuta 1909 Oulu – 28. maaliskuuta 1985 Helsinki) oli juristi, joka toimi Suomen Hypoteekkiyhdistyksen pääjohtajana. Pentti Huhanantin vanhemmat olivat pankinjohtaja Väinö Oskari Huhanantti ja Ellen Emilia Laurila ja puoliso vuodesta 1935 Svea Elvira Karlsson. Talvisodassa kaatunut hävittäjä-ässä Tatu Huhanantti oli hänen veljensä. Pentti Huhanantti tuli ylioppilaaksi 1925 ja suoritti ylemmän oikeustutkinnon 1937, varatuomarin arvon hän sai 1951. Huhanantti toimi asianajotoimiston osakkaana 1938 ja omistajana 1939–1941, kansanhuoltoministeriön sihteerinä 1941 ja Suomen Hypoteekkiyhdistyksen apulaisasiamiehenä 1942, apulaisjohtajana ja asiamiehenä vuodesta 1942, johtajana vuodesta 1956 ja pääjohtajana 1967–1976. Hypoteekkinotariaatti-yhtiön toimitusjohtaja hän oli 1959–1967, Felix-Filmi-yhtiön 1958–1965 ja Auntohypoteekkipankin 1968–1976. Sotilasarvoltaan Huhanantti oli kapteeni.Kuka kukin on (Aikalaiskirja) 1978, s. 248 (Viitattu 16.7.2019)Kuolleita. Varatuomari Pentti Huhanantti. Helsingin Sanomat, 14.4.1985, s. 15. == Lähteet == Luokka:Suomalaiset juristit Luokka: Suomalaiset pankinjohtajat Luokka: Suomalaiset asianajajat Luokka: Suomalaiset virkamiehet Luokka:Vuonna 1909 syntyneet Luokka:Vuonna 1985 kuolleet
Wittelsheim

Wittelsheim on kunta Koillis-Ranskassa Haut-Rhinin departementissa Grand Estin alueella. Se sijaitsee aivan Mulhousen kaupungin läheisyydessä. Wittelsheim oli merkittävä potaskatuotannon keskus Alsacessa. Amélie Zurcher löysi esiintymän vuonna 1904, ja siitä Wittelsheim sai vaurautta vuosikymmenien ajan, kunnes tuotantolaitokset ajettiin alas vuosituhannen vaihteessa.Tour de France 2019 ==Lähteet== ==Aiheesta muualla== Luokka:Haut-Rhinin kunnat
Cora Diamond

Cora Diamond (s. 30. lokakuuta 1937 New York) on yhdysvaltalainen filosofi. Diamond on kirjoittanut filosofiaan liittyvän kirjan, Reading Wittgenstin with Anscombe, Going On to Ethics. == Lähteet == Luokka:Yhdysvaltalaiset filosofit Luokka:Vuonna 1937 syntyneet Luokka:Elävät henkilöt
Bollwiller

Bollwiller on kunta Koillis-Ranskassa Haut-Rhinin departementissa Grand Estin alueella. Se sijaitsee noin 15 kilometriä Mulhousen kaupungista luoteeseen. Bollwillerissä oleva linna Château de Bollwiller on alkujaan rakennettu 1200-luvulla. Vuosisatojen saatossa sitä on useasti laajennettu. Linna liitettiin Ranskan historiallista monumenttien listalle vuonna 2007. Linna on yksityisomistuksessa.Tour de France 2019 ==Tunnettuja kuntalaisia== * Amélie Zurcher (1858-1947), geologi ==Lähteet== ==Aiheesta muualla== Luokka:Haut- Rhinin kunnat
Rauman liikenne

pienoiskuva|Rauman yhdystie 2052. Rauman liikenne on monipuolista. Raumalla kulkee muun muassa joukkoliikenne. Rauman paikallisliikenteestä vastaa Koiviston Auto. Raumalta löytyy hyvät linja-autoyhteydet esimerkiksi Turkuun, Poriin, Tampereelle, Helsinkiin ja Vaasaan. Raumalla toimii Rauman Liikennekoulutus, joka kouluttaa Raumalla autoilijoita tai muita liikenteen kuljettajia. == Tieliikenne == Rauman läpi kulkee kaksi Suomen valtatieverkon tietä. Valtatie 12 alkaa Raumalla, mistä se kulkee länsi-itäsuuntaisesti Tampereen ja Lahden kautta Kouvolaan. Rauman läpi kulkee myös Valtatie 8, mikä on osa eurooppatietä E8. Valtatietä 8 pitkin kuljetaan etelään mennessä Turkuun. Pohjoiseen mennessä valtatietä 8 pitkin pääsee Poriin, Vaasaan sekä Kokkolaan. Tiet ovat Rauman alueella pääosin yksiajorataisia lukuun ottamatta lyhyttä nelikaistaista osuutta valtatiellä 12. Eritasoliittymiä Rauman alueella on kolme. Eteläisin niistä on Ottilan eritasoliittymä, joka sijaitsee yhdystien 2052 ja valtatien 8 risteyksessä. Toiseksi pohjoisin eritasoliittymä sijaitsee valtatien 12 ja 8 risteyksessä, pohjoisin taas valtatien 8, Koilisväylän sekä Pohjoiskehän liittymäkohdassa. Valtatie 8 on suunniteltu parannettavan nelikaistaiseksi Unajan kylän ja Ottilan eritasoliittymän välillä. Valtatien 8 ja 12 välisen eritasoliittymän jälkeen alkavan ohituskaistatien leventämistä nelikaistatieksi on suunniteltu niin, että uutta nelikaistatietä rakennettaisiin Eurajoen kuntaan asti. Valtatien 12 ja 8 eritasoliittymään on suunniteltu myös parannustoimenpiteitä. Valtateiden liikennemäärät Rauman keskustan läheisyydessä vaihtelevat pääosin alle 2500 ajoneuvosta noin 13 000 ajoneuvoon vuorokaudessa. == Turvallisuus Rauman liikenteessä == Raumalla sattuu vuosittain noin 50 henkilövahinkoa, jotka tapahtuvat liikenteessä. Vuosittain loukkaantuu keskimäärin noin 56 henkilöä, ja menehtyy noin yksi. 15–17-vuotiaille onnettomuusriski on suurin. == Kävely ja pyöräily == Raumalla on paljon väyliä, ja maasto on tasaista, mikä tekee pyöräilymahdollisuuksista hyvät. Rauma on valittu Vuoden pyöräilykunnaksi vuonna 2010. == Muu liikenne == Junat eivät kulje Raumalle suoraan. Lähin lentoasema on Porin lentoasema, joka sijaitsee noin 50 kilometriä Raumalta. Toinen on Turun lentoasema, joka sijaitsee noin 94 kilometriä Raumalta. == Lähteet == *
Soultz-Haut-Rhin

Soultz-Haut-Rhin on kunta Koillis-Ranskassa Haut-Rhinin departementissa Grand Estin alueella. Se sijaitsee noin 22 kilometriä Mulhousen kaupungista luoteeseen. Kunta sijaitsee Vogeesien vuoriston juurella, lähellä vuoriston korkeimpia huippuja. Soultzilla on pitkä historia, ja sen nimi mainittiin ensimmäisen kerran vuonna 667. Viininviljely toi alueelle vaurautta 1500- ja 1600-luvuilla. Tältä ajalta olevia taloja torneineen on runsaasti kaupungin alueella. pienoiskuva|vasen|Château de Bucheneck Kunnan nähtävyyksiin kuuluu 1100-luvulta peräisin oleva linna Château de Bucheneck. Se toimii nykyään museona, ja siellä voi tutustua venäläisen runoilijan Puškinin traagisessa kaksintaistelussa surmanneen Georges d’Anthèsin tarinaan.Tour de France 2019 ==Tunnettuja kuntalaisia== * Georges d’Anthès (1812-1895), sotilas * Bernard Genghini (s. 1958), jalkapalloilija ==Lähteet== ==Aiheesta muualla== Luokka:Haut-Rhinin kunnat
William Wheeler

William Wheeler voi tarkoittaa ainakin seuraavia: * William A. Wheeler, yhdysvaltalainen poliitikko, Yhdysvaltain varapresidentti 1877-1881 * William Adolphus Wheeler, yhdysvaltalainen sanakirjan tekijä * William McDonald Wheeler, yhdysvaltalainen poliitikko * William Morton Wheeler, yhdysvaltalainen entomologi
Hagai Shaham

Hagai Shaham (s. 8. heinäkuuta 1956) on israelilainen viulisti.The Violin Channel: Today is Israeli Violinist Hagai Shaham’s 53rd Birthday! ON-THIS-DAY Hän voitti Münchenin ARD-kilpailun vuonna 1990. Orkestereita, joiden kanssa hän on esiintynyt, ovat olleet muiden muassa BBC:n orkesterit, Liverpoolin sinfoniaorkesteri ja Israelin filharmonikot.Kuhmo Festival: Hagai Shaham Shaham opiskeli Israelissa Ilona Feherin sekä Yhdysvalloissa Emanuel Borokin, Arnold Steinhardtin ja Guarneri-kvartetin johdolla. Hän on julkaissut levytyksiä muiden muassa Hyperion-, Decca-, EMI-, Chandos- ja Naxos- levymerkeillä. On toiminut Tel Avivin Buchmann–Mehta-musiikkikorkeakoulun professorina ja saanut Stony Brook -yliopiston taiteilijaresidenssin Yhdysvalloissa. Hän perusti Israelin nuoria viulisteja tukevan Ilona Feher -säätiön. == Lähteet == Luokka:Israelilaiset viulistit Luokka:Vuonna 1956 syntyneet Luokka:Elävät henkilöt
Helsingin kamariorkesteri

Helsingin kamariorkesteri perustettiin kapellimestari Paavo Berglundin aloitteesta. Orkesteri toimi hänen johdollaan vuosina 1953–1964. Joukko Helsingin orkestereissa työskenteleviä kamarimuusikoita elvytti uinuvan orkesterin vuoden 1973 alussa, jonka seurauksena orkesterin toiminta oli aktiivista vuosien ajan. Helsingin kamariorkesteri kantaesitti useita suomalaisia teoksia, kuten Einojuhani Rautavaaran Pelimannit op. 1, Aulis Sallisen Kamarimusiikki 1 op. 38 ja Kalevi Ahon Kamarisinfonia 1 (1976). Orkesteri konsertoi laajalti kotimaassa ja muun muassa Lontoossa (1975) ja Brnossa. == Levytyksiä == *Helsingin kamariorkesteri, dir. Leif Segerstam, BIS (1975) *Joonas Kokkonen, Helsinki Chamber Orchestra, dir. Rudolf Baumgartner, Finlandia Records (1981) *Flute Concertos by Stamitz and Benda, Mikael Helasvuo, huilu, dir. Jukka-Pekka Saraste, BIS (1986) Luokka:Helsingin musiikki Luokka:Suomalaiset kamariorkesterit
Turek

Turek on kaupunki Ison-Puolan voivodikunnassa Länsi-Puolassa. Se sijaitsee 125 kilometriä Poznańista itään. Kaupungissa asui vuoden 2019 arvion mukaan 26 833 asukasta. Turek on tärkeä maitoteollisuuden keskus. == Ystävyyskaupungit == * Wiesmoor (2002) * Dunaivtsi (2005) * Türkler (2005) * Rovinari (2008) * Uniejów (2009) == Lähteet == ==Aiheesta muualla== Luokka:Ison-Puolan voivodikunnan kaupungit
Joel Mokyr

Joel Mokyr (s. 26. heinäkuuta 1946) on yhdysvaltalais-israelilainen taloushistorioitsija. Hän toimii taloustieteen ja historian professorina (Robert H. Strotz Professor) Northwestern-yliopistossa. Mokyr väitteli tohtoriksi Yalen yliopistosta vuonna 1974 ja on tehnyt akateemisen uransa pääosin Northwestern-yliopistossa. Mokyrin CV Viitattu 17.7.2019 Mokyr on johtavia teknologisen kehityksen ja teollisen vallankumouksen tutkijoita. Hänelle myönnettiin Balzanin palkinto vuonna 2015.https://www.balzan.org/it/premiati/joel-mokyr/progetto-di-ricerca- inglese-mokyr Viitattu 17.7.2019 ==Teoksia== * 1976: Industrialization in the Low Countries, 1795–1850 * 1983: Why Ireland Starved: An Analytical and Quantitative Study of Irish Poverty, 1800–1851 * 1985: The Economics of the Industrial Revolution (toim.) * 1990: Twenty Five Centuries of Technological Change: An Historical Survey * 1990: The Lever of Riches: Technological Creativity and Economic Progress * 1993: The British Industrial Revolution: an Economic Perspective (toim.) * 2002: The Gifts of Athena: Historical Origins of the Knowledge Economy * 2003: The Oxford University Press Encyclopedia of Economic History (toim.) * 2009: The Invention of Enterprise: Entrepreneurship from Ancient Mesopotamia to Modern Times (toim.) * 2009: The Enlightened Economy: An Economic History of Britain 1700–1850 * 2016: A Culture of Growth: The Origins of the Modern Economy ==Lähteet== ==Aiheesta muualla== * Joel Mokyrin kotisivu Luokka:Yhdysvaltalaiset taloustieteilijät Luokka:Yhdysvaltalaiset historioitsijat Luokka:Yhdysvaltalaiset professorit Luokka:Vuonna 1946 syntyneet Luokka:Elävät henkilöt
Espanjan ilmasto

Espanjan ilmasto jakautuu kolmeen ilmastovyöhykkeeseen; etelässä vallitsee välimerenilmasto, maan keskiosissa mannerilmasto ja pohjois- sekä luoteisosissa meri-ilmasto. Espanjan pääkaupungissa Madridissa on mannerilmasto. == Lämpötilat == Espanjan kaikkien aikojen lämpöennätys 47,3 °C mitattiin 13. heinäkuuta 2017 Montoron kunnasta. Kylmyysennätys −35,8 °C on mitattu Vega de Liordesin kylässä Leónin maakunnassa 7. tammikuuta 2021. Espanjan vuotuinen keskilämpötila on 15,5 celsiusastetta. Kuumin kuukausi on elokuu 22,9 asteen keskiarvolla ja kylmin tammikuu 9,4 asteen keskiarvolla. Tammikuun keskimääräinen päivän ylin lämpötila on Espanjan La Gomerassa ja Teneriffalla 21 celsiusastetta, Mallorcalla, Menorcassa ja Ibizassa 14 celsiusastetta, Barcelonassa 13 celsiusastetta ja Madridissa vain 6 celsiusastetta. Heinäkuun keskimääräinen päivän ylin lämpötila taas on Teneriffalla 29 celsiusastetta, Aurinkorannikolla 31 celsiusastetta, Madridissa 25 celsiusastetta ja Fuerteventurassa 28 celsiusastetta. Espanjan kylmin alue on Palencia, jossa tammikuun toisen viikon keskilämpötila oli 6 celsiusastetta havaintokaudella 1971–2010. Tammikuun toinen viikko on tavallisesti Espanjassa vuoden kylmintä aikaa. Kuumin paikka tammikuun toisen viikon keskilämpötiloja tarkastellessa on Alicante tai Almeria. == Sateisuus ja paisteisuus == Espanjan vuotuinen keskimääräinen sademäärä on 550,3 millimetriä. Sateisinta on marraskuussa, jolloin sataa keskimäärin 68,9 millimetriä. Vähiten sataa heinäkuussa, keskimäärin 14,2 millimetriä. Espanjan sateisin paikka on Grazalema, jossa sataa 817 millimetriä vuodessa. Maan vähäsateisin paikka Alicante on myös maailman kuivin asuttu paikka. Aurinkoisinta on Kanariansaarilla, jossa paistaa keskimäärin 7,5 tuntia päivässä. == Ilmastonmuutos == Ilmaston lämpenemisen johdosta Espanjan kesä on pidentynyt viidellä viikolla 1980-lukuun verrattuna. Myös trooppiset yöt ovat lisääntyneet. Puoliaavikoiden pinta-ala on ilmaston lämpenemisen takia laajentunut Espanjassa 30 000 neliökilometrillä. Espanjan keskilämpötila on 1970-luvulta nykypäivään noussut laajalti, eniten talvisaikaan. Viimeisen sadan vuoden aikana Espanjan ilmasto on lämmennyt hiukan nopeammin kuin muun Euroopan unionin alue keskimäärin. Joillakin alueilla keskilämpötila on noussut jopa 2 celsiusastetta. Pakkaspäivien määrä rannikkoalueilla on vähentynyt lähes päivän vuosikymmenessä. Trooppiset yöt ovat lisääntyneet vuodesta 1980 Espanjan kaakkoisosassa lähes neljällä vuosikymmenessä. Myös sateisuus on useassa osassa maata vähentynyt, ja lumisten päivien määrä Pyreneillä on vähentynyt. == Lähteet == Luokka:Ilmasto maittain ilmasto
Alkuimumonni

Alkuimumonni (Lithogenes villosus) on imumonnien (Loricariidae) heimoon kuuluva makeissa vesissä elävä kalalaji. Se on hyvin pienikokoinen laji, josta tunnetaan vain yksi Potarojoesta Guyanasta vuonna 1908 kerätty noin nelisenttinen yksilö. Alkuimumonni on pohjakala. Lajilla on sekä selkäevässään että peräevässään seitsemän nivelruotoa. == Lähteet == Luokka:Imumonnit Luokka:Uhanalaiset kalat
Rydzyna

Rydzyna on kaupunki Ison-Puolan voivodikunnassa Länsi-Puolassa. Se sijaitsee lähellä Lesznoa ja noin 88 kilometriä Poznańista etelään. Kaupungissa asui vuoden 2019 arvion mukaan 2 897 asukasta. Rydzyna oli Puolan kuningas Stanisław Leszczyńskin asuinpaikka. Rydzynan historiallisesti tärkein alue on 1400-luvun alussa rakennettu Rydzynan linna. Kauppatorin ympärillä sijaitsevat myös vanha kaupungintalo ja barokkikirkko, jotka rakennettiin 1800-luvulla. == Valokuvia == File:Rydzyna2_Apr05.jpg| Rydzynan kauppatori huhtikuussa 2005 File:Rydzyna3_Apr05.jpg|Rydzynan linna File:H.13.226_-_Rydzyna_Zamek.JPG|Linnan ympäristöä File:Rydzyna-wiatrak.jpg |Historiallinen 1800-luvun tuulimylly "Józef" Rydzynassa File:Rydzyna,_kościół_ewangelicki_pw._Świętego_Krzyża.jpg| Entinen evankelinen kirkko, nykyisin konserttisali File:H.13.177_-_Rydzyna_Kościól.JPG | Pyhän Stanislausin kirkko == Lähteet == ==Aiheesta muualla== Luokka:Ison-Puolan voivodikunnan kaupungit
Lännenpunaorava

Lännenpunaorava (Tamiasciurus douglasii) on oravien (Sciuridae) heimoon kuuluva jyrsijälaji. Lajia tavataan havumetsistä, missä sen ravintoa ovat männyn siemenet. Lännenpunaoravaa tavataan Yhdysvalloista sekä Kanadasta. == Lähteet == == Aiheesta muualla == *Laji.fi: Lännenpunaorava (Tamiasciurus douglasii) *ITIS: Tamiasciurus douglasii *University of Michigan, Animal Diversity Web (ADW): Tamiasciurus douglasii, Douglas's squirrel Luokka:Oravat
Tähystäjätörö

TähystäjätöröTähystäjätörö - Romanogobio uranoscopus laji.fi. Suomen Lajitietokeskus 2022 (Romanogobio uranoscopus) on särkikaloihin kuuluva euroopplainen makean veden kalalaji. Tähystäjätörö on tavallisesti 10–15 senttimetrin mittainen. Kalalla on kaksi viiksisäiettä, jotka voivat taivutettuina yltää silmän yli. Laji esiintyy laajalti Tonavan sivujoissa, muttei pääuomassa joen alajuoksulla. Sitä tavataan nopeasti virtaavassa vedessä. == Lähteet == Luokka:Töröt
Zduńska Wola

Zduńska Wola on kaupunki ja oma kuntansa Puolan keskiosassa, Łódźin voivodikunnassa. Se on piirikuntansa hallinnollinen keskus. Zduńska Wolassa asuu 42 374 ihmistä (2015). Se sijaitsee noin 45 kilometriä Łódźista länteen. Zduńska Wola oli tunnettu tekstiiliteollisuudestaan. Kaupunki on myös Maximilian Kolben syntymäpaikka. == Ystävyyskaupungit == * Edeleny, Unkari * Lőrinci, Unkari * Maribor, Slovenia * Pietrasanta, Italia * Valmiera, Latvia * Zarasai, Liettua == Lähteet == ==Aiheesta muualla== Luokka:Łódźin voivodikunnan kaupungit Luokka:Puolan kunnat
Kantokasken koulu

Kantokasken koulu on Espoon Latokaskessa sijaitseva peruskoulu, joka tarjoaa yleisopetusta 1–6-luokkalaisille. Koulussa opiskelee tällä hetkellä noin 350 oppilasta. Koulun rehtori on Niko Kaukovalta. == Lähteet == ==Aiheesta muualla== * Kantokasken koulun sivut Espoon kaupungin sivustossa * Hagerlund.net: Espoon koulut: Kantokasken koulu Luokka:Espoon peruskoulut Luokka:Latokaski
Meritorin koulu

Meritorin koulu on Espoonlahden rannalla Kivenlahdessa sijaitseva alakoulu, jossa opiskelee noin 320 oppilasta. Koulu on rakennettu vuonna 1988. Opetusta Meritorin koulussa tarjotaan 1–6 luokkalaisille. Koulussa on tehty laaja peruskorjaus ja opetus on alkanut uudessa rakennuksessa vuoden 2021 alusta alkaen. Koulun rehtori on Matti Jokela. Koulussa painotetaan matemaattis- luonnontieteellisiä aineita ja tarjotaan pienryhmäopetusta. == Lähteet == Luokka:Espoon peruskoulut Luokka:Espoonlahti
Pakankylän koulu

thumb|Pakankylän koulu Pakankylän koulu on Espoon Röylässä sijaitseva peruskoulu, joka tarjoaa yleisopetusta 1–6 luokkalaisille. Koulussa työskentelee noin 83 oppilasta. Koulunjohtaja on Laura Kalmi. == Lähteet == Luokka:Espoon peruskoulut Luokka:Röylä
Antti Tikkanen

Antti Tikkanen (s. 3. toukokuuta 1980 Oulainen) on suomalainen viulisti.Oulun Kaupunki: Kirjastolinkit: Antti Tikkanen viulutaiteilijana ennen ja jälkeen Hän on lähtöisin Pohjois-Pohjanmaalta mutta on sittemmin asettunut Helsinkiin. Hän aloitti viulunsoiton 7-vuotiaana ja pääsi vuonna 1997 opiskelemaan Sibelius-Akatemiaan, jossa häntä opetti aluksi Lajos Garam ja sitten Mi-kyung Lee. Hänen muita opettajiaan ovat olleet Zinaida Gilels, Pavel Vernikov ja Kreeta-Maria Kentala (barokkiviulu) sekä Eurooppalaisessa kamarimusiikkiakatemiassa Hatto Beyerle ja Johannes Meissl.Kuhmo Festival: Antti Tikkanen Tikkanen on esiintynyt keskeisimpien suomalaisorkesterien solistina ja toiminut kamarimusiikin puolella jousikvartetti Meta4:n jäsenenä.Viulisti Antti Tikkasen vanhemmat tukivat auliisti poikansa soittoharrastusta. Yleisradio 3.5.2020. Hän on järjestänyt Kamari Soi! -tapahtumaa Oulaisissa ja perustanut viulistipuolisonsa Minna Pensolan kanssa Punavuoren Kamarimusiikkiyhdistyksen Helsingissä. Vuonna 2014 hänestä tuli Suomalaisen barokkiorkesterin taiteellinen johtaja. Hän käyttää instrumenttinaan Suomen Kulttuurirahaston Ex-Berglund-viulua (Stradivarius). Vuonna 2021 Tikkanen ja Minna Pensola valittiin Kuhmon kamarimusiikkijuhlan taiteellisiksi johtajiksi. == Lähteet == Luokka:Suomalaiset viulistit Luokka:Vuonna 1980 syntyneet Luokka:Elävät henkilöt
Asiakaskokemus

Asiakaskokemus ( eli CX ) viittaa organisaation ja asiakkaan väliseen vuorovaikutussuhteeseen. Compare: Asiakaskokemus koostuu mielikuvista ja tunteista, jotka syntyvät asiakkaalle kaikista kohtaamisista yrityksen edustajien, kanavien ja palveluiden kanssa. Hyvä asiakaskokemus tarkoittaa, että yksilön kokemus vastaa hänen odotuksiaan. Asiakkaat vastaavat eri tavoin yrityksen suoraan ja epäsuoraan yhteydenottoon. Suora yhteys liittyy ostoon tai käytön aloittamiseen. Epäsuoraa yhteydenottoa ovat mainonta, uutisraportit, suunnittelemattomat tapaamiset myyntiedustajien kanssa, sekä yritykseen liittyvät suositukset ja kritiikki. Asiakaskokemus kattaa asiakaspalvelun laadun, mutta myös mainonnan, pakkausten, tuotteiden ja palveluiden ominaisuudet, tuotteen helppokäyttöisyyden ja luotettavuuden. ==Asiakaskokemuksen arvioiminen== Asiakkaat arvioivat kokemuksiaan niin sanotuissa kohtaamispisteissä kolmesta eri näkökulmasta: *päästiinkö pisteessä tavoitteeseen *kuinka helposti tavoitteiseen päästiin ja *millaisia tunteita kohtaamisessa syntyi ==Asiakaskokemuksen mittaaminen== Asiakaskokemusta voi mitata erilaisilla mittareilla. Näitä ovat: *Net Promoter Score (NPS) kertoo asiakkaiden suositteluhalukkuudesta eli siitä, kuinka monta prosenttia heistä suosittelisi yritystä tuttavilleen. Kysymykseen vastataan asteikolla 0-10. 9 tai 10 pistettä antaneita pidetään suosittelijoina, kun taas 0-6 pistettä antaneet ovat arvostelijoita. Suosittelijoiden suhteellisesta osuudesta vähennetään kriittisesti suhtautuneiden osuus ja lopullinen NPS-tulos on välillä -100 ja 100. *Asiakastyytyväisyysindeksi (CSI tai CSAT) lasketaan sitä, miten tyytyväisiä asiakkaat ovat esimerkiksi asiointiinsa. Tyytyväisten asiakkaiden määrä jaetaan kaikilla asiakkailla, joten tulos liikkuu välillä 0-100. *Customer Effort Score (CES) mittaa asiakkaalta vaadittua vaivannäköä asiointitapahtuman yhteydessä. Asiakaskokemusta voidaan mitata myös poistuneiden asiakkaiden määrää, keskimääräistä käsittelyaikaa tai sitä, saatiinko asiakkaan ongelma ratkaistua ensikontaktilla. ==Tutkimuksia== Forrester tutkii vuosittain amerikkalaisten yritysten asiakaskokemusta. Esimerkiksi vuonna 2018 se kysyi lähes 120 000 vastaajalta sitä, miten he suhtautuivat 287 eri alojen brändiin. == Lähteet == Luokka:Liiketalous Luokka:Kuluttajakäyttäytyminen
Samsung Galaxy S9

Samsung Galaxy S9 on korealaisen Samsung Electronicsin helmikuussa 2018 Barcelonan Mobile World Congressissa esittelemä älypuhelin. Se tuli myyntiin ympäri maailmaa 16. maaliskuuta 2018. == Käyttöjärjestelmä == Puhelin julkaistiin Android 8 "Oreo" -käyttöjärjestelmällä, jonka päällä oli Samsung Experience -käyttöliittymä. Joulukuussa 2018 puhelimelle julkaistiin Android 9 "Pie" -käyttöjärjestelmä, jossa käyttöliittymänä toimii One UI. == Arvostelut == Puhelinvertailu-sivuston testissä S9 sai 4/5 tähteä. Juha Kokkosen arvostelu io-tech.fi-sivustolla otti huomioon muun muassa 4K-videokuvauksen. Muropaketin arvostelussa huomattiin, että Samsung on onnistunut parantamaan edellisen vuoden lippulaivamallia entisestään. == Ominaisuudet == Puhelin painaa 163 grammaa, ja sen mitat ovat 147,7 × 68,7 × 8,5 millimetriä. Siinä on lasinen näyttö ja takaosa, ja reunat ovat tehty alumiinista. Näyttä on 5,8 tuuman Super AMOLED-näyttö, jonka tarkkuus on 2 960 × 1 440 pikseliä. Puhelimessa on versiosta riippuen 64-256 gigatavua flash-muistia ja neljä gigatavua RAM-muistia. Takakamerassa on 12 megapikseliä ja etukamerassa kahdeksan. Sen lisäksi puhelimessa on kahden megapikselin iiriksen skannaukseen tarkoitettu kamera. == Lähteet == == Aiheesta muualla == * Virallinen sivusto Galaxy S9 Luokka:Vuoden 2018 matkapuhelimet Luokka:Android- pohjaiset laitteet Luokka:Kosketusnäytölliset älypuhelimet
Jätkäsaaren peruskoulu

Jätkäsaaren peruskoulu on Helsingin Jätkäsaaressa sijaitseva peruskoulu. Koulussa toimivat luokat 1–9. Rakennus valmistui vuonna 2019. Sen pinta-ala on 8 500 neliömetriä, tilavuus noin 40 000 kuutiota ja siinä on kolme kerrosta. Rakennuksen on suunnitellut Aarti Ollila Ristola Arkkitehdit Oy. Jätkäsaaren koulu valittiin vuoden 2019 betonirakenteeksi. Rakennuksessa on 800 ikkunaa, eli yhtä monta kuin oppilaita koulussa. Koulussa on paljon avonaista tilaa, josta on tullut paljon kritiikkiä. Avoimen tilan on koettu häiritsevän keskittymistä ja opettamista. Opettajien ja oppilaiden vanhempien kritiikin myötä Helsingin kaupunki muutti linjaustaan ja jatkossa kouluissa on enemmän suljettuja tiloja. Akustisesti avoimet tilat ovat meluisia, jotka haittaa keskittymistä. == Lähteet == == Aiheesta muualla == * Viralliset sivut Luokka:Helsingin peruskoulut Luokka:Jätkäsaari
Crimson Peak (yhtye)

Crimson Peak on kuusihenkinen suomenruotsalainen yhtye. Omien sanojensa mukaan yhtyeen soittama musiikki on indie folkia. Crimson Peak perustettiin vuonna 2016 Karjaalla. Heidän esikoissinglensä Mountainside valittiin vuoden suomenruotsalaiseksi kappaleeksi vuonna 2018. Yhtye osallistui myös Emergenza- festivaaleille vuonna 2017 ja sijoittui Suomen finaalissa kolmanneksi. == Singlet == *Mountainside (2018) *Your Voice (2018) *Come Alive (2019) == Lähteet == *Finlandssvenska bandet Crimson Peak går från klarhet till klarhet *Crimson Peak Emergenza-sivustolla *Yhtyeen kotisivut === Viitteet === Luokka:Suomenruotsalaiset yhtyeet